smcproject/ml-wiki-sentences huggingface dataset:
ചാര ചർമ്മവും വെള്ള രോമവും ഉള്ള കുതിരകളെ ഇതിൽ ഉൾപ്പെടുത്തില്ല, പുറമെ നിന്നുള്ള കണ്ണികൾ White horse wikipedia article Cooperative Extension System eXtension Horse Site Archived 2007-06-28 at the Wayback Machine .
ചിത്രശാല വെള്ള കുതിര  ഊട്ടിയിൽ കുതിരവണ്ടിയുടെ ചിത്രം കുതിര കുതിര വിക്കിമീഡിയ കോമൺസിൽ ഈ ലേഖനവുമായി ബന്ധപ്പെട്ട കൂടുതൽ പ്രമാണങ്ങൾ ലഭ്യമാണ് ( വർഗ്ഗം )
↑ പേജ് 298, ബാല കൈരളി വിജ്ഞാനകോശം, സംസ്ഥാന ബാല സാഹിത്യ ഇൻസ്റ്റിറ്റ്യൂട്ട്
കുതിര (ചെസ്സ്) ഇംഗ്ലീഷ് വിലാസം https://ml.wikipedia.org/wiki/Knight_(chess) അന്താരാഷ്ട്ര സ്റ്റാൻഡേർഡിലുള്ള കുതിരയുടെ മാതൃക
ചെസ്സിലെ ഒരു കരുവാണ് കുതിര( ♘ ♞ ).
യുദ്ധമുഖത്തെ കുതിരപ്പുറത്തെ പടക്കോപ്പുകളണിഞ്ഞ പോരാളിയെയാണ് ഈ പേർ സൂചിപ്പിക്കുന്നത്.
കുതിരത്തലയും കുതിരക്കഴുത്തുമുള്ള മാതൃകയാണ് സാധാരണയായി ഇത് സൂചിപ്പിക്കാൻ ഉപയോഗിക്കുന്നത്.
കളി തുടങ്ങുമ്പോൾ ഇരു കളിക്കാരനും രണ്ടു കുതിരകൾ വീതം ഉണ്ടായിരിക്കും.
കളിക്കാരനു അടുത്തുള്ള നിരയിൽ മൂലയിൽ നിന്ന് ഒരു കള്ളി വിട്ടിട്ടുള്ള കള്ളിയിലാണ് കുതിര എന്ന കരുവിന്റെ സ്ഥാനം.
ഇംഗ്ലീഷിലെ 'L' അക്ഷരത്തെ അനുസ്മരിക്കുന്ന തരത്തിലാണ് കുതിരയുടെ സഞ്ചാരപാത.
നീക്കുന്ന രീതി a b c d e f g h 8 8 7 7 6 6 5 5 4 4 3 3 2 2 1 1 a b c d e f g h കളി തുടങ്ങുമ്പോൾ കുതിരകളുടെ സ്ഥാനം: b1 ഉം g1  എന്നി സ്ഥാനങ്ങളിൽ വെള്ളക്കുതിരകളും, b8 ഉം g8 എന്നി സ്ഥാനങ്ങളിൽ കറുത്തക്കുതിരകളും a b c d e f g h 8 8 7 7 6 6 5 5 4 4 3 3 2 2 1 1 a b c d e f g h കറുത്ത കുതിരയ്ക്ക് എട്ടു സ്ഥാനങ്ങളിൽ(കറുത്ത കുത്തുകൾ) ഒന്നിലേയ്ക്ക് നീക്കാൻ സാധിക്കും.
എന്നാൽ, ചിത്രത്തിലെ വെള്ളക്കുതിരയ്കക്ക് രണ്ടു സ്ഥാനങ്ങളിലേയ്ക്കേ(വെളുത്ത കുത്തുകൾ) നീക്കാൻ സാധിക്കൂ.
കുതിരയുടെ നീക്കം മറ്റു ചെസ്സ് കരുക്കളിൽ വ്യത്യസ്തതയുള്ളതാണ്.
കുതിര നീക്കുന്നത് ഇപ്രകാരമാണ്, രണ്ടു കള്ളി തിരശ്ചീനമായി പോയി ഒരു കള്ളി കുത്തനെയും അല്ലെങ്കിൽ രണ്ടു കള്ളി കുത്തനെ പോയി ഒരു കള്ളി തിരശ്ചിനമായും കുതിര നീക്കുന്നു.
ഈ നീക്കം ഇംഗ്ലീഷ് അക്ഷരമാലയിലെ L എന്ന അക്ഷരത്തെ സൂചിപ്പിക്കുന്നതു കൊണ്ട് L ആകൃതിയിലുള്ള നീക്കം എന്ന് പറയുന്നു.
മറ്റു ചെസ്സ് കരുക്കൾക്കില്ലാത്ത മറ്റു കരുക്കൾ മുകളിലൂടെയുള്ള സഞ്ചാരം കുതിരയ്ക്കുണ്ട്.
കുതിര നീങ്ങുന്നത് വെളുപ്പിൽ നിന്ന് കറുപ്പിലേക്കോ, കറുപ്പിൽ നിന്ന് വെളുപ്പിലേക്കോ ആണ്.
തന്റെ L നീക്കത്തിൽ ഏതിരാളിയുടെ കരുവുണ്ടെങ്കിൽ കുതിരയ്ക്ക് അത് വെട്ടിയെടുത്തുകൊണ്ട് അവിടെ സ്ഥാനമുറപ്പിക്കാം.
അടഞ്ഞ ചെസ്സ് കളിയിൽ കുതിര മറ്റേതു കരുവിനേക്കാളും പ്രതേകിച്ച് ആനയേക്കാളും ശക്തനാവുന്നു.
ഏഴാം നൂറ്റാണ്ടു മുതൽ ചെസ്സിൽ വളരെക്കാലമായി മാറ്റങ്ങളൊന്നുമില്ലാതെ നിലനില്ക്കുന്ന നീക്കമാണ് കുതിരയുടെ L നീക്കം.
അതുകൊണ്ട് തന്നെ, ചെസ്സുമായി ബന്ധപ്പെട്ട ഒട്ടുമിക്ക കളികളിലും കുതിരയുടെ L നീക്കം കാണാം.
ഏതിരാളിയുടെ കരുക്കൾ കൂട്ടമായി നിരന്ന അടഞ്ഞ പരിസ്ഥിതിയിൽ, കുതിര നന്നായി പ്രവർത്തിക്കുന്നു.
കളത്തിന്റെ മധ്യഭാഗത്ത് നില്ക്കുമ്പോഴാണ് കുതിര കൂടുതൽ കള്ളികൾ നിയന്ത്രണം കൈവരിക്കുന്നത്.
വശങ്ങളിൽ നില്ക്കുമ്പോൾ മൂന്നോ നാലോ കള്ളികൾ(നില്ക്കുന്ന സ്ഥാനമനുസരിച്ച്) മാത്രമെ കുതിരയുടെ നിയന്ത്രണത്തിലുള്ളൂ.
മൂലയിൽ നില്ക്കുമ്പോൾ രണ്ടു കള്ളിയായി നിയന്ത്രണം പരിമിതപ്പെടുന്നു.
മൂലയിരിക്കുന്ന കുതിര മധ്യഭാഗത്തെത്താൻ മറ്റു കരുക്കളായ ആന, തേര്, മന്ത്രി എന്നിവയേക്കാൾ കൂടുതൽ നീക്കമെടുക്കുന്നു.
ഈ തത്ത്വത്തെ പ്രതിഫലിപ്പിക്കുന്ന ഇംഗ്ലീഷിലെ പദപ്രയോഗമാണ് "A knight on the rim is grim" അഥവാ "A knight on the rim is dim" എന്നത്.
a b c d e f g h 8 8 7 7 6 6 5 5 4 4 3 3 2 2 1 1 a b c d e f g h കുതിര ഫോർക്ക് എന്ന തന്ത്രത്തിലൂടെ ഏതിരാളിയുടെ രാജാവിനെയും തേരിനെയും കുരുക്കുന്നു.
കാലാളുകളെ നീക്കാതെ ആദ്യം തന്നെ നീക്കാവുന്ന ഒരോയൊരു കരുവാണ് കുതിര.
മുകളിൽ പറഞ്ഞ കാരണം കൊണ്ട് കുതിരയുടെ പ്രാരംഭ നീക്കം മധ്യഭാഗത്തെ ലക്ഷ്യം വച്ചുള്ള ഏറ്റവും നല്ല കള്ളിയിലേക്ക് ആയിരിക്കണം.
സാധാരണയായി കുതിരകളെ ആനകളെക്കാൾ മുമ്പും തേര്, മന്ത്രി എന്നിവയേക്കാൾ വളരെ മുമ്പും ആക്രമണത്തിനായി കൊണ്ടുവരുന്നു.
സവിശേഷ രീതിയിൽ നീങ്ങുന്നതു കൊണ്ട്, ഒന്നിലധികം കരുക്കളെ ഒരുമിച്ച് ആക്രമിക്കുന്ന ഫോർക്ക് എന്ന തന്ത്രം നടപ്പിലാക്കാൻ കുതിര വളരെ അനുയോജ്യനായ കരുവാണ്.
a b c d e f g h 8 8 7 7 6 6 5 5 4 4 3 3 2 2 1 1 a b c d e f g h കുതിരനീക്കത്തിന്റെ എണ്ണപ്രകാരം f5 എന്ന കള്ളിയിൽ നിന്നുമുള്ള ദൂരം.
ചിത്രത്തിൽ, f5 എന്ന കള്ളിയിൽ ഇരിക്കുന്ന കുതിര ചെസ്സ് കളത്തിലെ ഓരോ കള്ളിയിലുെത്താനുള്ള നീക്കങ്ങളുടെ എണ്ണം അക്കങ്ങൾ കൊണ്ട് സൂചിപ്പിച്ചിരിക്കുന്നു.
ചെസ്സിലെ കുതിരയ്ക്ക് യൂണികോഡ് നിർവചിക്കുന്ന രണ്ടു കോഡ് പോയിന്റുകളാണ്:
♘ U+2658 വെളുപ്പ് ചെസ്സ് കുതിര (HTML #9816;)
♞ U+265E കറുപ്പ് ചെസ്സ് കുതിര (HTML #9822;)
കുണ്ടൂർ നാരായണമേനോൻ ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
പച്ചമലയാളപ്രസ്ഥാനത്തിന്റെ നായകരിലൊരാളായ മലയാള കവിയാണ് കുണ്ടൂർ നാരായണമേനോൻ .
തൃശൂരിനടുത്ത് ഊരകം ദേശത്തുള്ള കുണ്ടൂർ തറവാട്ടിൽ കല്യാണിയമ്മയുടെയും കോമത്ത് കൃഷ്ണമേനോന്റെയും മകനായി 1861 ജൂൺ 23-ന് (കൊ.വ. 1036 മിഥുനം 11, പൂരാടം നക്ഷത്രം) ജനിച്ചു.
മദ്രാസ് പ്രസിഡൻസി കോളജിൽനിന്ന് മലയാളം ഐച്ഛികമായി ബി.എ. പാസ്സായി.
കോഴിക്കോട് പൊലീസ് ട്രെയിനിങ് കോളജിൽനിന്നു പരിശീലനം നേടിയ ഇദ്ദേഹം കൊച്ചി പൊലീസ് സൂപ്രണ്ട് ഓഫീസിൽ ഹെഡ്ക്ളാർക്കായി ഔദ്യോഗിക ജീവിതമാരംഭിച്ചു.
കുറച്ചുനാൾ തഹസിൽദാരായിരുന്നു.
പാലിയം മാനേജരായും സേവനമനുഷ്ഠിച്ചിട്ടുണ്ട്.
ആദ്യത്തെ ബി.എ.ക്കാരനായ ഭാഷാകവി എന്ന നിലയിൽ വളരെവേഗം ശ്രദ്ധേയനായി.
1065-ൽ വിദ്യാവിനോദിനി ആരംഭിച്ചതുമുതൽ നിരന്തരമായി സാഹിത്യസേവനത്തിൽ മുഴുകി.
വെൺമണി പ്രസ്ഥാനത്തിൽ പങ്കുചേർന്നു കാവ്യരംഗത്തു സ്ഥിരപ്രതിഷ്ഠ നേടി.
പച്ചമലയാളത്തിൽ കവിതയെഴുതുന്നതിനു കുഞ്ഞിക്കുട്ടൻ തമ്പുരാൻ പോലും കുണ്ടൂരിനു തുല്യനായിരുന്നില്ല എന്നും, നല്ല ഭാഷ തിരിയാണെങ്കിൽ കോമപ്പൻ അതിൽനിന്നും കൊളുത്തിയ പന്തമാണെന്നും ഉള്ളൂർ രേഖപ്പെടുത്തുന്നു.
കോമപ്പൻ, കൊച്ചി ചെറിയ ശക്തൻതമ്പുരാൻ, പാക്കനാർ, അജാമിള മോക്ഷം, ഒരു രാത്രി, നാറാണത്തു ഭ്രാന്തൻ തുടങ്ങി പന്ത്രണ്ടു കാവ്യങ്ങളും കിരാതം പതിന്നാലു വൃത്തം കൈകൊട്ടിക്കളിപ്പാട്ട്, പൂതനാമോക്ഷം വഞ്ചിപ്പാട്ട് തുടങ്ങിയ ഗാനങ്ങളും കുണ്ടൂരിന്റെ സ്വതന്ത്രകൃതികളിലുൾപ്പെടുന്നു.
രത്നാവലി, ദ്രൗപദീഹരണം, പ്രമദ്വരാചരിതം തുടങ്ങിയവ കൂട്ടുകവിത (ഒന്നിലധികം പേർ ചേർന്നെഴുതുന്ന കവിത)കളാണ്.
കോമപ്പൻ, കൊച്ചി ചെറിയ ശക്തൻതമ്പുരാൻ, പാക്കനാർ, കണ്ണൻ എന്നിവ ചേർത്ത് നാലുഭാഷാകാവ്യങ്ങൾ എന്ന പേരിൽ കുണ്ടൂർ പ്രസിദ്ധീകരിച്ചു.
വടക്കൻപാട്ടുകളും ഐതിഹ്യങ്ങളുമാണ് ഈ കൃതികൾക്കാധാരം.
തനിമലയാള പദ്യത്തിന്റെ ഓജസ്സും ആർജവവും സൗന്ദര്യവും ഇതിൽനിന്നു മനസ്സിലാക്കാം.
ശബ്ദത്തിനും അർഥത്തിനും പ്രാധാന്യം നല്കിയുള്ള രചനയ്ക്കു മികച്ച ദൃഷ്ടാന്താണ് പാക്കനാറിലെ ശ്ലോകങ്ങൾ.
ഒരു മാതൃക: “ 'ഉണ്ടോ നേരത്തുടുക്കും തളിരൊടമരടി-
ക്കും ചൊടിക്കും ചൊടിക്കും കൊണ്ടൽക്കേറെക്കടുക്കുന്നഴകുമൊരുമിടു ക്കും മുടിക്കും മുടിക്കും കണ്ടാലുൾക്കാമ്പിടിക്കുന്നഴലുകിടപിടി ക്കും പിടിക്കും പിടിക്കും കൊണ്ടാടേണ്ടും നടയ്ക്കും മുടിയഴിയുമിടയ് ക്കൊന്നടിക്കുന്നടിക്കും'.
വിവർത്തനശാഖയിലും കുണ്ടൂരിന്റെ സംഭാവന ശ്രദ്ധേയമാണ്.
മാളവികാഗ്നിമിത്രം, കുമാരസംഭവം, രഘുവംശം, മേഘസന്ദേശം, ദൂതഘടോത്കചവ്യായോഗം, അധ്യാത്മരാമായണം തുടങ്ങിയ എട്ടു കൃതികൾ തർജുമ ചെയ്തിട്ടുണ്ട്.
വൃത്താനുവൃത്തവിവർത്തനമാണ് ഏറെയും.
കവി എന്നതിനൊപ്പം ഗദ്യകാരനും ഗവേഷകനും കൂടിയായിരുന്നു ഇദ്ദേഹം.
ചെറുശ്ശേരി ഭാരതത്തെപ്പറ്റി എഴുതിയ നിരൂപണം പ്രസിദ്ധമാണ്.
കുണ്ടൂരിന്റെ സേവനങ്ങളെ പുരസ്കരിച്ച് കൊച്ചി വലിയ തമ്പുരാൻ 'സാഹിത്യ കുശലൻ' ബിരുദം സമ്മാനിക്കുകയുണ്ടായി.
1936 ജൂലൈ 19-ന് (കൊ.വ. 1111 കർക്കടകം 4, പൂയം നക്ഷത്രം) 75-ആമത്തെ വയസ്സിൽ ഇദ്ദേഹം അന്തരിച്ചു.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ - 1936) നാരായണമേനോൻ,_കുണ്ടൂർ_(1861 - 1936) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
കുണ്ടേൻ വിഷ്ണു ക്ഷേത്രം
കണ്ണൂർ ജില്ലയിൽ ഇരിട്ടി താലൂക്കിൽ പേരാവൂർ ഗ്രാമപഞ്ചായത്തിൽ മണത്തണ ദേശത്ത് സ്ഥിതിചെയ്യുന്ന ചെറിയൊരു ക്ഷേത്രമാണ് കുണ്ടേൻകാവ് മഹാവിഷ്ണു ക്ഷേത്രം .
കൊട്ടിയൂർ ശിവക്ഷേത്രങ്ങളുടെ 72 കീഴേടങ്ങളിൽ പ്രധാനമായ ഈ ക്ഷേത്രം സ്ഥിതിചെയ്യുന്നത്, മണത്തണയിലെ ചപ്പാരം ഭഗവതിക്ഷേത്രത്തിനടുത്താണ്.
കൊട്ടിയൂരിലെ പ്രസിദ്ധമായ വൈശാഖോത്സവം കഴിഞ്ഞുവരുന്ന ഭക്തർ ഇവിടെയും ദർശനത്തിനെത്താറുണ്ട്.
പ്രധാനപ്രതിഷ്ഠയായ മഹാവിഷ്ണുവിനെക്കൂടാതെ ഗണപതി , ശ്രീ പോർക്കലി ഭഗവതി , രക്ഷസ്സ് തുടങ്ങിയവർക്കും പ്രതിഷ്ഠകളുണ്ട്.
വൈശാഖോത്സവം കൂടാതെ അഷ്ടമിരോഹിണി , ധനു പത്ത്, വിഷു തുടങ്ങിയവയും പ്രധാനമാണ്.
മലബാർ ദേവസ്വം ബോർഡിന് കീഴിലാണ് ക്ഷേത്രഭരണം.
കുണ്ഡലകേശി തമിഴ് സാഹിത്യം സംഘകാല സാഹിത്യം അഗത്തിയം തൊൽകാപ്പിയം പതിനെൺമേൽ‍കണക്ക് എട്ടുത്തൊകൈ അയ്ങ്കുറുനൂറ് അകനാനൂറ് പുറനാനൂറ് കലിത്തൊകൈ കുറുന്തൊകൈ നറ്റിണൈ പരിപാടൽ പതിറ്റുപത്ത്‌ പത്തുപ്പാട്ട് തിരുമുരുകാറ്റുപ്പടൈ കുറിഞ്ചിപ്പാട്ട് മലൈപടുകടാം മധുരൈക്കാഞ്ചി മുല്ലൈപ്പാട്ട് നെടുനൽവാടൈ പട്ടിനപ്പാലൈ പെരുമ്പാണാറ്റുപ്പടൈ പൊരുനരാറ്റുപ്പടൈ ചിരുപാണാറ്റുപ്പടൈ പതിനെണ്‌ കീഴ്കണക്ക് നാലടിയാർ നാന്മണിക്കടികൈ ഇന്നാ നാറ്പത് ഇനിയവൈ നാറ്പത് കാർ നാർപത് കളവഴി നാർപത് അയ്ന്തിണൈ അയ്മ്പത് തിണൈമൊഴി അയ്മ്പത് അയ്ന്തിണൈ എഴുപത് തിണൈമാലൈ നൂറ്റൈമ്പത് തിരുക്കുറൾ തിരികടുകം ആച്ചാരക്കോവൈ പഴമൊഴി നാനൂറു ചിറുപ്പഞ്ചമുലം മുതുമൊഴിക്കാഞ്ചി ഏലാതി കൈന്നിലൈ തമിഴർ സംഘം സംഘം ഭൂപ്രകൃതി സംഘകാലത്തെ തമിഴ് ചരിത്രം തമിഴ് സാഹിത്യം പ്രാചീന തമിഴ് സംഗീതം സംഘകാല സമൂഹം
തമിഴിലെ പഞ്ചമഹാകാവ്യങ്ങളിൽ ഒന്നാണു കുണ്ഡലകേശി .
നഗുത്തനാർ അഞ്ചാം നൂറ്റാണ്ടിൽ രചിച്ചതാണ് ഭാഗികമായി ലഭിച്ച ഈ കൃതിയെന്നു കരുതുന്നു.
99 ശീലുകളിൽ 19 മാത്രമേ കണ്ടുകീട്ടിയിട്ടുള്ളൂ.
ധർമ്മപദത്തിൽ നിന്നുള്ള ഒരു ബുദ്ധഭിക്ഷുണിയായ കുണ്ഡലകേശിയുടെ കഥയാണു പ്രസ്താവം.
പുഹാറിലെ ഒരു സമ്പന്ന വ്യാപാരകുടുംബത്തിൽ ജനിച്ച കുണ്ഡലകേശി ഒരു കള്ളനുമായി പ്രണയത്തിലെത്തുന്നതും, പിന്നീട് അയാളെ കൊല്ലേണ്ടിവരുന്നതും, ചെയ്തിയിൽ മനം നൊന്ത് ബുദ്ധപദം സ്വീകരിച്ച് ജൈനരേയും ഹിന്ദുക്കളേയും വാഗ്വാദത്തിലേർപ്പെട്ട് തോൽപ്പിക്കുന്നതുമാണു ഇതിവൃത്തം.
അവലംബം ↑ https://books.google.co.in/books?id=htArUg0OMpcC pg=PA360 dq=kundalakesi hl=en redir_esc=y#v=onepage q=kundalakesi f=false
കുണ്ഡലിനി ശക്തി Kundalini chakra diagram
ഹിന്ദുമതപ്രകാരമുള്ള ഒരു വിശ്വാസമാണ് കുണ്ഡലിനി ശക്തി .
നട്ടെല്ലിന്റെ ഏറ്റവും താഴെ ത്രികോണാകൃതിയിൽ ഇരിക്കുന്നതായി സങ്കൽപ്പിക്കുന്നു.
ഇവിടെ ഒരു സ്വയം ഭൂലിംഗം ഉള്ളതായി കണക്കാക്കുന്നു.
ഈ കുണ്ഡലിനിശക്തി അതിന്റെ പുറത്ത് സർപ്പത്തെപ്പോലെ മൂന്നര ചുറ്റായി പത്തി താഴ്ത്തി ചുരുണ്ട് കിടക്കുന്നു.
അതോടൊപ്പം ഇഡ, പിംഗള എന്നീ രണ്ടു ഞരമ്പുകൾ ഒന്നിച്ചു ചുറ്റിപ്പിണഞ്ഞു കിടക്കുന്നു.
ഈ രണ്ടു ഞരമ്പുകളിൽ ഇടതുഭാഗം ഇഡനാഡിയെന്നും വലതുഭാഗത്തുള്ളതിനെ പിംഗളനാഡി എന്നും പറയുന്നു.
ഏറ്റവും മുകളിലെ സഹസ്രാരപത്മത്തിൽ നിന്നും ഇഡാനാഡി താഴോട്ടുവരുന്നു.
ഇത് നട്ടെല്ലിന്റെ ഇടതുഭാഗത്തായി സ്ഥിതിചെയ്യുന്നു.
ഇത് ശക്തിയുടെ സ്വരൂപമായ ചന്ദ്രനാഡി എന്നുപറയുന്നു.
പിംഗളനാഡി താഴെ നിന്നു മുകളിലോട്ട് സഹസ്രാരപത്മത്തിലേയ്ക്കുപോകുന്നു.
ഇത് നട്ടെല്ലിന്റെ വലതുഭാഗത്താണ്  സ്ഥിതിചെയ്യുന്നത്.
ഇത് പുരുഷന്റെ സ്വരൂപമായ.
സൂര്യനാഡി എന്നുപറയുന്നു.
അമേരിക്കൻ പൗരാണികശാസ്ത്രജ്ഞനായ ജോസഫ് കാംപ്ബെൽ ഇതിനെക്കുറിച്ച് വിശദീകരിക്കുന്നുണ്ട്.
കുണ്ഡലിനി ശക്തിയെ പൊതിഞ്ഞു വെച്ചിരിക്കുന്നതിനാൽ അത് ഉറങ്ങികിടക്കുന്ന അവസ്ഥയാണ്.
കഠിനാഭ്യാസത്തിന്റെ ഫലമായി കുണ്ഡലിനി ശക്തി ഉണരുകയും ഞരമ്പുകൾക്ക് ശക്തി ഉണ്ടാകുകയും ചെയ്യുന്നു.
പ്രാണായാമം ചെയ്യുമ്പോൾ ദേഹത്തിന്റെ വിവിധ ശക്തികൾ ഒന്നിക്കുകയും മനസ്സിന്റെ ഇച്ഛാശക്തി കൂടുകയും ശരീരത്തിലെ എല്ലാ ചലനങ്ങളും ഒന്നിച്ചു പ്രവർത്തിക്കുകയും ചെയ്യുന്നു.
ആ സമയത്ത് നമ്മുടെ ശരീരം ഒരു അതിശക്തിയുള്ള പവർസ്റ്റേഷൻ പോലെ പ്രവർത്തിക്കുന്നതായി  സ്വയം അനുഭവിക്കാൻ കഴിയുന്നു.
കുണ്ഡലിനി ശക്തി ഉയരുമ്പോൾ നമുക്കു ശരീരത്തിൽ നിന്ന് മാറി ആകാശത്തിൽ നിന്നു കൊണ്ട് സ്ഥൂലവും സൂക്ഷ്മവുമായ സർവ്വതും സ്വയം കാണാം.
ഇങ്ങനെ ഒരു യോഗിക്ക് മറ്റുള്ളവരുടെ ചിന്തയെല്ലാം സ്വയം അറിയാൻ കഴിയുന്നു.
ഇതിനെയാണ് ഇന്ദ്രിയാതീത സന്ദേശം (റ്റെലിപ്പതി) എന്നുപറയുന്നത്.
നട്ടെല്ലിൻറെ അടിഭാഗത്തു സ്ഥിതിചെയ്യുന്ന മൂലാധാര ചക്രം മുതൽ ശിരസ്സിലുള്ള സഹസ്രഹാര ചക്രം വരെയുള്ള ഏഴു ചക്രങ്ങളെയും അവയുടെ മുഴുവൻ കഴിവും പ്രത്യക്ഷപ്പെടുന്ന രീതിയിൽ കുണ്ഡലിനി പ്രാവർത്തികമാക്കുന്നു.
മനുഷ്യൻറെ പ്രവൃത്തികൾ, നേട്ടങ്ങൾ, പരിശീലനങ്ങൾ തുടങ്ങിയവക്കെല്ലാം കാരണഹേതുവായിട്ടുള്ളത്‌ ഈ ഏഴു ചക്രങ്ങളാണ്‌.
മൂലാധാരചക്രം ഉണർന്ന അവസ്ഥയിൽ ഉള്ള ഒരു മനുഷ്യന്‌ ഭക്ഷണം, ഉറക്കം തുടങ്ങിയവയിൽ കൂടുതൽ താൽപര്യമുണ്ടാകും.
അനുഭവം, വിവരശേഖരണം തുടങ്ങിയവയുടെ അടിസ്ഥാന ഉറവായിരിക്കുന്ന ഈ ചക്രമാണ്‌ മനുഷ്യൻറെ വളർച്ചയുടെ ചാലകശക്തി.
പഞ്ചഭൂതങ്ങളിൽ ഭൂമിയ്ക്കു സമാനമായി കരുതപ്പെടുന്ന ചക്രമാണിത്‌.
ജനനേന്ദ്രിയത്തിനു അൽപ്പം മുകളിലായി സ്ഥിതി ചെയ്യുന്നതാണ്‌ സ്വാധിഷ്‌ഠാനം.
ജലതത്വത്തിന്റെ ഉദാഹരണമാണ്‌ ഈ ചക്രം.
ഇഹലോക ജീവിതത്തിൻറെ സുഖങ്ങൾക്കുള്ളതാണ്‌ ഇത്‌.
നമ്മുടെ നാഭിയ്ക്കരികിലായി മണിപ്പൂരകം കാണപ്പെടുന്നു.
അഗ്നിതത്വത്തെ പ്രതിഫലിക്കുന്ന ഈ ചക്രം ഉത്തേജിതാവസ്ഥയിലിരിക്കുമ്പോൾ കഠിനാധ്വാനം ചെയ്യുന്ന മനുഷ്യനായി മാറുന്നു.
അങ്ങനെയുള്ളവർ ജീവിതത്തിൽ വളരെ ശോഭിക്കും.
ഹൃദയ മദ്ധ്യേ സ്ഥിതി ചെയ്യുന്ന അനാഗതചക്രം വായുതത്വത്തിൻറെ പ്രതീകമാണ്‌.
സൃഷ്‌ടി, സ്‌നേഹം തുടങ്ങിയവയുടെ ആത്മചക്രമാണിത്‌.
തൊണ്ടയിലുള്ള വിശുദ്ധി ചക്രം ആകാശതത്വത്തെ പ്രതിഫലിപ്പിക്കുന്നു.
തിന്മകളെ തടയുന്ന ചക്രമാണിത്‌.
പുരികമദ്ധ്യേ ഉള്ള ആഗ്നാചക്രം ഉയർന്ന തലത്തിലുള്ള വിജ്ഞാന സമ്പാദനത്തിനു കാരണഭൂതനാകുന്നു.
അവസാനമായി, നിറുകയിൽ സ്ഥിതിചെയ്യുന്നതാണ്‌ സഹസ്രഹാരം.
സ്വയം മറന്ന് സ്വാതന്ത്ര്യത്തിൻറെ ആനന്ദം പകരുന്ന ചക്രമാണിത്‌.
ശിവൻ ശിരസ്സിൽ സർപ്പത്തെ ധരിച്ചുകൊണ്ട്‌ നൃത്തം ചെയ്യുന്നത് കുണ്ഡലിനി ശക്തി ശിരസ്സിലുള്ള സഹസ്രഹാര ചക്രത്തെ ഉണർത്തിയ അവസ്ഥയെയാണ്‌ അത്‌ പ്രതിഫലിപ്പിക്കുന്നത്‌.
ഞരമ്പുവഴി ശിരസ്സിൽ എത്തുന്ന എല്ലാ ചലനങ്ങളും  അവിടെ നിന്നും ജ്ഞാനേന്ത്രിയങ്ങൾക്കും, കർമ്മേന്ദ്രിയങ്ങൾക്കും നിർദ്ദേശങ്ങൾ നല്കുന്നു.
പക്ഷെ കുണ്ഡലിനി ശക്തി ഉയർന്നവർക്ക് മനസ്സ്, ഞരമ്പ് ഇവകളുടെ കൂട്ടുകെട്ടൊന്നും  ഇല്ലാതെതന്നെ അവ തമ്മിലുള്ള ബന്ധവും വിട്ടിരിക്കുന്നു.
ഈ വേളയിൽ ഞരമ്പുകളുടെ ആവശ്യമില്ലാതെ തന്നെ ചലനങ്ങളെ മനസ്സിലേയ്ക്ക് ഒന്നും അയയ്ക്കാതെ വിഷയങ്ങളെ കുണ്ഡലിനി വഴി സഹസ്രപത്മത്തിലേയ്ക്ക് എത്തിയ്ക്കുന്നു.
നാഡികളുടെ വിവരണം
ശരീരത്തിലെ ശക്തികൾ എല്ലാം സഞ്ചരിക്കുന്നത് ഇഡ, പിംഗള, സുഷുമ്ന എന്നീ മൂന്നു നാഡികളിൽ കൂടിയാണ്.
ഈ മൂന്നിലും പ്രധാനപ്പെട്ട സുഷുമ്ന നട്ടെല്ലിന്റെ ഉള്ളിൽ സ്ഥിതിചെയ്യുന്നു.
ഈ സുഷുമ്നനാഡി മൂലാധാരം മുതൽ മസ്തിഷ്കം വരെ മറ്റു രണ്ട് നാഡികളുടെ മദ്ധ്യ ഭാഗത്തു കൂടെ നീണ്ടുകിടക്കുന്നു.
ഈ മൂന്നുനാഡികളും മൂന്നുസ്ഥലത്ത് ഒത്തുചേരുന്നു.
നട്ടെല്ലിന്റെ അധോഭാഗം 2.
കണ്ഠം 3.
ഭൂമദ്ധ്യം
നട്ടെല്ലിന്റെ താഴത്തെ ഭാഗത്താണ് ഇവ മൂന്നും ചേരുന്നത്.
മറ്റ് രണ്ട് ഭാഗത്തും ഇഡയും  പിംഗളയും തമ്മിൽ പിണയുമ്പോൾ ഒന്നിൽ നിന്നും മറ്റൊന്നിലേയ്ക്കും ഒന്നും കടക്കാതെ സുഷുമ്നനാഡി എപ്പോഴും അടഞ്ഞുകിടക്കുന്നു.
ശക്തിപ്രവാഹം ഇഡയും പിംഗള വഴി എപ്പോഴും കടന്നുകൊണ്ടിരിക്കുന്നു.
യോഗശക്തിയിൽ പ്രാണായാമം വഴി ഇഡ ഉണരുമ്പോഴേ സുഷുമ്നനാഡി ഉണരൂ.
അപ്പോൾ വിവിധ അനുഭവങ്ങൾ ഉണ്ടാകും.
സൂര്യോദയത്തോടെ താമര വിടരുന്നു.
അതു അതിന്റെ തണ്ടിൽ വാടാതെ കുറെ സമയം നില്ക്കും.
സൂര്യാസ്തമനത്തോടെ അതു വാടും, കൂമ്പുകയും ചെയ്യും.
അടുത്തദിവസം സൂര്യോദയത്തോടെ പിന്നെയും പൂർണ്ണമായി വിടരുന്നു.
ഇതുപോലെ യോഗികൾ കുണ്ഡലിനിയെ ഉണർത്തുമ്പോൾ കുണ്ഡലിനിയിലെ പ്രകാശകിരണങ്ങൾ സുഷുമ്നനാഡിയിൽ കൂടി ഉയരുന്നു.
വഴിയിൽ ആറു ചക്രങ്ങളെ മൂലാധാരം , സ്വാധിഷ്ഠാനം , മണിപൂരകം , അനാഹതം , വിശുദ്ധി , ആജ്ഞ എന്നിവയെ ഭേദിച്ചു അവകളെ പ്രകാശിപ്പിക്കുന്നു.
അപ്പോൾ ഈ ചക്രങ്ങൾ അഥവാ കേന്ദ്രങ്ങൾ എല്ലാം പത്മങ്ങളായി വികസിക്കും.
കുണ്ഡലിനി പ്രകാശിക്കുന്നതിനു മുമ്പ് ഇവിടത്തെ പത്മങ്ങൾ വാടികിടക്കുകയായിരുന്നു.
കുണ്ഡലിനിയുടെ കിരണങ്ങൾ തട്ടുമ്പോൾ പത്മങ്ങൾ പൂർണ്ണമായി വികസിക്കും.
ഇങ്ങനെ ഓരോ ചക്രങ്ങളായി ഭേദിച്ചു ഒടുവിൽ ആയിരം ദളങ്ങൾ ഉള്ള സഹസ്രാരപത്മത്തിൽ ചെന്നെത്തും.
ഈ അവസ്ഥയാണ് സമാധിയെന്നറിയപ്പെടുന്നത്.
അവലംബം പുറത്തേയ്ക്കുള്ള കണ്ണികൾ കുണ്ഡലിനി ശക്തി ഓപ്പൺ ഡയറക്റ്ററി പ്രൊജക്റ്റിൽ
കുതിര സവാരി ഈ ലേഖനം അശ്വാഭ്യാസം എന്ന താളുമായി ലയിപ്പിക്കാൻ ശുപാർശ ചെയ്തിരിക്കുന്നു.
ഒരു കായിക ഇനമാണ് കുതിര സവാരി (Horse Riding).
ആദികാലം മുതലേ മനുഷ്യനുമായി വളരെയധികം ഇണങ്ങിയ ഒരു മൃഗമാണ് കുതിര.
കുതിരസവാരി ഒരു കായികയിനം
ഇംഗ്ളീഷിൽ Equestrianism എന്നറിയപ്പെടുന്ന ഈ കായികയിനത്തിൽ, സവാരിക്കാരന്റെ കുതിരയോടിക്കാനുള്ള കഴിവും, മെയ്‌വഴക്കവും, വേഗതയും, കുതിരയെ നിയന്ത്രിച്ചു നിറുത്തി,  ചാട്ടം , ഓട്ടം തുടങ്ങിയ അഭ്യാസങ്ങൾ കാണിക്കാനുള്ള കഴിവുമാണ് പരീക്ഷിക്കപ്പെടുന്നത്.
സവാരിക്കാരനായ മത്സരാർത്ഥി തന്റെ കുതിരയെ നന്നായി മെരുക്കി നിർത്തിയിട്ടുണ്ടാകും.
മത്സരത്തിന് രണ്ടു മണിക്കൂർ മുൻപായി കുതിരയെ ഗ്ളൂക്കോസടങ്ങിയ പാനീയവും ലഘുഭക്ഷണവും നൽകി വെയിൽ കൊള്ളിക്കാതെ തയ്യാറാക്കി നിറുത്തുന്നു.
ഇത്തരം അഭ്യാസത്തിനും ഓട്ടത്തിനും തയ്യാറെടുക്കുന്ന കുതിര Race Horse എന്നാണു അറിയപ്പെടുന്നത്.
സവാരിക്കാരനെ Jockey എന്നും വിളിക്കുന്നു .
നാടൻ , കാഠ്‌പ്പാടി തുടങ്ങിയ കുതിരകളെ സാധാരണയായി മത്സരത്തിന് ഉപയോഗിക്കാറില്ല .
അവയ്ക്കു വേഗതയും ചുറുചുറുക്കും കുറവായതാണ് കാരണം .
ഇംഗ്ളീഷ് ഇനത്തിൽപ്പെട്ട കുതിരകളാണ് (English Breeds) കുതിരയോട്ടത്തിനു കൂടുതലായി ഉപയോഗിക്കുക .
പ്രത്യേകമായി അണിയിച്ചൊരുക്കിയ കുതിരകളിൽ , ശുപാർശ ചെയ്യപ്പെട്ട വസ്ത്രം (Uniform) ധരിച്ചു നടത്തുന്ന മാനദണ്ഡങ്ങളും നിബന്ധനകളും 
(conditions and criteria) പാലിച്ചുകൊണ്ടുള്ള മത്സരമാണ് Dressage.
ഇതിനെക്കൂടാതെ Jumping,Eventing എന്നിവയുമുണ്ട് .
ഇതിലൊക്കെ സവാരിക്കാരന്റെ കുതിരകളെ നിയന്ത്രിക്കാനുള്ള കഴിവാണ് പരീക്ഷിക്കപ്പെടുന്നത് .
കുതിരകളെ ഓടിക്കുന്ന നാല് അടിസ്ഥാന രീതികളാണ്
Walking (നടത്തിക്കുക).
Trot (നടത്തിനും ഓട്ടത്തിനും ഇടയ്ക്കുള്ള അവസ്ഥ).
Canter (ചെറിയ ഓട്ടം).
Gallop (ഓട്ടം).
ഇവയ്‌ക്കോരോന്നിനും ഉത്തരോത്തരം വേഗത കൂടിക്കൂടി വരുന്നു .
കുതിരയോടിക്കുന്ന വ്യക്തിയുടെ ഇരിപ്പിടമാണ് saddle.
അതിനാകട്ടെ വ്യക്തിയുടെ കാൽപ്പാദം വയ്ക്കാനുള്ള രണ്ടു foot rest-കളും കുതിരയുടെ രണ്ടു വശത്തായി കാണും .
കുതിരയുടെ കടിഞ്ഞാണിനെ Reins എന്ന് പറയുന്നു .
കുതിര ചലിച്ചു തുടങ്ങുമ്പോൾ സവാരിക്കാരൻ കടിഞ്ഞാണിനെ ചെറുതായി അയയ്ച്ചു കൊടുക്കുന്നു .
ശരീരഭാഷ കൊണ്ടും , വായ് കൊണ്ടുള്ള ചില ശബ്ദങ്ങൾ പുറപ്പെടുവിച്ചും സവാരി ചെയ്യുന്ന ആൾ കുതിരയ്ക്കു നിർദ്ദേശം നൽകുന്നു .
കുതിര ചലിച്ചു തുടങ്ങുമ്പോൾ യാത്രക്കാരന്റെ ശരീരം ഇരിപ്പിടത്തിൽ നിന്നും മുകളിലേക്കും താഴേക്കും കുതിരയുടെ ചലനത്തിന് അനുസരിച്ചു ചലിച്ചു തുടങ്ങും .
ഈ സമയത്താണ് കുതിരയുടെ വേഗം കൂടുന്നത് .
walking തുടങ്ങി trot , canter , gallop എന്നിവ വരെ അത് പോകുന്നു .
കുതിരപ്പുറത്തിരുന്നു കൊണ്ട് നടത്തുന്ന ഒരു പന്തു കളിയാണ് Polo.
ഇത് നല്ലൊരു കായികയിനമാണ് .
ഇത് കൂടാതെ ,Jumping, Tent pegging, eventing , racing എന്നിവയുമുണ്ട് .
ഒരു നല്ലയിനം ഇംഗ്ളീഷ് കുതിരയുടെ പരമാവധി വേഗത മണിക്കൂറിൽ 65 കിലോമീറ്ററാണ് .
പൂർണ്ണമായും Gallop അവസ്ഥയിലാണ് ഇത് കിട്ടുന്നത് .
കുതിരയെ ഓടിക്കുന്ന വ്യക്തി നല്ല ധൈര്യശാലിയും മെയ്വഴക്കമുള്ളവനും ആയിരിക്കണം .
കുതിരയോട്ടത്തിൽ ധാരാളം അപകടങ്ങൾ സംഭവിക്കാറുണ്ട് .
പലർക്കും മരണം സംഭവിച്ചിട്ടുമുണ്ട് .
അതിനാൽ ശ്രദ്ധയും , ശക്തിയും , മെയ്വഴക്കവും എല്ലാത്തിനുമുപരി ധൈര്യവും അത്യാവശ്യമായ കായികയിനമാണിത് .
കുതിരസവാരി പഠിപ്പിക്കുന്ന പല സ്ഥാപനങ്ങളും(Riding Schools) ഇന്ന് ഭാരതത്തിലുണ്ട് .
അവയൊക്കെ ഭീമമായ ഫീസ് വാങ്ങിയാണ് വിദ്യാർത്ഥികളെ പഠിപ്പിക്കുന്നത് .
കുതിരസവാരിയുടെ ഗുണങ്ങൾ
വ്യക്തികളിൽ ആത്മവിശ്വാസം ധൈര്യം എന്നിവ വളർത്താനും , വ്യക്തിത്വ പ്രതിസന്ധിയെ തരണം ചെയ്യാനും കുതിരസവാരി സഹായിക്കുന്നു .
കുതിരയെ നിയന്ത്രിച്ചു നിറുത്തി സവാരി ചെയ്യുന്നത് സവാരിക്കാരന്റെ തലച്ചോറിനെ വരെ സ്വാധീനിക്കുന്നു .
വിഷാദരോഗങ്ങൾക്കും, ബുദ്ധി വളർച്ചയില്ലായ്മയ്ക്കും കുതിരസവാരി ഒരു പരിധി വരെ പരിഹാരമായി കണ്ടിട്ടുണ്ട് .
ഇതിനെ എന്ന് പറയുന്നു .
കുതിരസവാരിയും കുട്ടികളും
കുട്ടികളെ ചെറുപ്പത്തിലേ കുതിരയോട്ടം പഠിപ്പിച്ചാൽ , അവർക്കു ധൈര്യവും, ആത്മവിശ്വാസവും, നല്ല വ്യക്തിത്വവും ലഭിക്കുന്നതായി പഠനങ്ങൾ തെളിയിച്ചിട്ടുണ്ട് .
പ്രത്യേകിച്ചും പെണ്കുട്ടികളിൽ .
ജീവിതത്തിലെ പ്രതിസന്ധികളെ തരണം ചെയ്യാനുള്ള ധൈര്യവും , എല്ലാത്തിനുമുപരി ശാരീരിക മാനസിക ആരോഗ്യവും അവർക്കു കൈവരുന്നു .
കുതിരസവാരിയും സ്ത്രീകളും
സ്ത്രീകൾ അബലകളെന്നാണ് പൊതുവിൽ പറയപ്പെടുന്നതെങ്കിലും , അവർക്കും വേണമെങ്കിൽ പുരുഷന്മാരേക്കാൾ നന്നായി സമൂഹത്തിലിറങ്ങി പ്രവർത്തിക്കുവാനും വിജയിക്കുവാനും സാധിക്കും .
കുതിരസവാരി സ്ത്രീകളിൽ ആത്മവിശ്വാസവും ധൈര്യവും വളർത്തുന്നതായി പഠനങ്ങൾ തെളിയിച്ചിട്ടുണ്ട് .
ജീവിതത്തിലെ പ്രതിസന്ധികളെ നേരിടാനും , ശാരീരികമായി നല്ല ആരോഗ്യസ്ഥിതി പുലർത്തുവാനും വ്യക്തിത്വ പ്രതിസന്ധികൾ പരിഹരിച്ചു  തങ്ങളിലെ കഴിവ് തെളിയിക്കാനും കുതിരവസവാരി പോലുള്ള കായികയിനങ്ങൾ പരിശീലിക്കുന്നത് സ്ത്രീകൾക്ക് നല്ലതാണ് .
ഭയവും ആശങ്കയും ഒഴിവാക്കി ധൈര്യശാലിനികളായി ജീവിക്കുവാൻ കുതിരസവാരി പോലുള്ള കായികയിനങ്ങൾ സ്ത്രീകളെ നല്ലൊരു പരിധിവരെ സഹായിക്കുന്നു .
പൗരാണിക കാലത്തുപോലും നല്ല അശ്വാഭ്യാസികളായ വനിതകളുണ്ടായിരുന്നു .
ഭാരതത്തിലെ ഝാൻസീ റാണി , റാണി ചിന്നമ്മ തുടങ്ങി അനേകം റാണിമാർ നല്ല അശ്വാരൂഢകളായിരുന്നു .
കുണ്ഡലിനി ഇംഗ്ലീഷ് വിലാസം https://ml.wikipedia.org/wiki/Kundalini കുണ്ഡലിനി ശക്തി എന്ന താൾ ഈ ലേഖനവുമായി ലയിപ്പിക്കുന്നതിന്‌ ശുപാർശ ചെയ്തിരിക്കുന്നു.
( സം‌വാദം ) വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
യോഗാസനപ്രകാരം ഏതൊരു വ്യക്തിയിലുമുള്ള ശക്തിയാണ് കുണ്ഡലിനി (कुण्डलिनी).
സാധാരണ വ്യക്തികളിൽ മൂലാധാരത്തിൽ കുണ്ഡല (ചുരുൾ) രൂപത്തിൽ സുഷുപ്തിയിലിരിക്കുന്ന സർപ്പിണിയായാണ് കുണ്ഡലിനിയെ സങ്കൽപ്പിക്കുന്നത്.
യോഗികളുടെ സാധനകൾ പ്രത്യേക ഘട്ടത്തിൽ എത്തിക്കഴിഞ്ഞാൽ പ്രപഞ്ചത്തിലുള്ള ഊർജ്ജം ശരീരമാകെ പ്രവഹിക്കുന്നതായി തോന്നുന്നതിനു കാരണം കുണ്ഡലിനിയാണ്.
സാധനപ്രകാരം കുണ്ഡലിനി ചുരുൾ നിവർത്തി സുഷുമ്നാ നാഡി വഴി പ്രവേശിക്കുന്നു.
ആധാരയാത്ര 1-മൂലാധാരം, 2-സ്വാധിഷ്ഠാനം, 3-മണിപൂരകം, 4-അനാഹതം, 5-വിശുദ്ധി, 6-ആജ്ഞ, 7-സഹസ്രാരം
മൂലാധാരത്തിൽ ആരംഭിച്ച് സ്വാധിഷ്ഃഠാനം, മണിപൂരകം, അനാഹതം, വിശുദ്ധി, ആജ്ഞ, എന്നിങ്ങനെ ആറാധാരങ്ങളിലൂടെയാണ് കുണ്ഡലിനിയുടെ യാത്ര.
കുണ്ഡലിനിയുടെ യാത്രയിൽ യോഗികൾക്ക് യോഗാനന്ദം ലഭിക്കുന്നു.
ഡാകിനി, രാകിനി, ലാകിനി, കാകിനി, ഷാകിനി, ഹാകിനി എന്നീ ദേവതകളെയാണ് കുണ്ഡലിനിയുടെ പഥത്തിൽ ആന്തരികമായി സങ്കല്പിച്ച് ദർശിക്കുന്നത്.
ഓരോ ദേവതക്കും വ്യത്യസ്തമായ വർണ്ണവും വസ്ത്രവും ആയുധങ്ങളും സങ്കൽപ്പിക്കപ്പെട്ടിട്ടുണ്ട്.
കുണ്ഡലിനി ഓരോ ഘട്ടം കഴിയുമ്പോഴും യോഗിക്ക് ദേവതമാർ നൽകുന്ന സിദ്ധികളും പഞ്ചേന്ദ്രിയങ്ങളിലൂടെ നൽകുന്ന ആനന്ദവും പതഞ്ജലി വിശദീകരിച്ചിട്ടുണ്ട്.
ഈ അവസ്ഥക്ക് പ്രാണസാക്ഷാത്കാരം എന്നു പറയുന്നു.
സാധാരണക്കാരെ സംബന്ധിച്ച് ഈ അനുഭവങ്ങൾ മിഥ്യയോ വിഭ്രാന്തിയോ ആണെങ്കിലും സാധകനെ സംബന്ധിച്ച് ഇവയും മറ്റേതൊരു കാര്യങ്ങൾ പോലെയും അനുഭവേദ്യമാണ്.
സഹസ്രാരത്തിലെ ശിവനുമായി ഐക്യപ്പെടുകയാണ് കുണ്ഡലിനീ യോഗത്തിന്റെ പരമകാഷ്ഠ.
സാധകന്റെ ലൌകികഭാവങ്ങളായ മൂലാധരത്തിലെ ബ്രഹ്മഗ്രന്ഥിയും(രജസ്), അനാഹതത്തിലെ വിഷ്ണുഗ്രന്ഥിയും(സ്വത്വം), ആജ്ഞാ ചക്രത്തിലെ രുദ്രഗ്രന്ഥിയും(തമസ്) ഭേദിക്കപ്പെടുന്നതോടെ മനസ് അമനീഭാവം കൈക്കൊള്ളുന്നു.
ആജ്ഞാചക്രം കഴിഞ്ഞാൽ കുണ്ഡലിനി ബ്രഹ്മരന്ധ്രം വഴി സഹസ്രാരത്തിലേക്കു കടക്കുന്നു.
ശരീരം വിസ്മൃതവും മനസ്സ് മാത്രം നിലനിൽക്കുകയും(ലയവും ഉണ്മയും) ചെയ്യുന്ന അവസ്ഥയാണിത്.
ബന്ധപ്പെട്ട പരാമർശങ്ങൾ ശ്രീ നാരായണഗുരുവിന്റെ കുണ്ഡലിനിപ്പാട്ടിന്റെ വ്യാഖ്യാനം ഈ പ്രക്രിയയെ വിശദമായി വ്യാഖ്യാനിക്കുന്നുണ്ട് .
പൌരസ്ത്യവും പാശ്ചാത്യവുമായ ഒട്ടനവധി ശാസ്ത്രസാഹിത്യങ്ങളിൽ കുണ്ഡലിനിയെ പരാമർശിക്കുന്നുണ്ട്.
കുണ്ഡോറച്ചാമുണ്ഡി കുണ്ഡോറച്ചാമുണ്ഡി
വടക്കൻ കേരളത്തിൽ കെട്ടിയാടിച്ച് വരുന്ന ഒരു തെയ്യമാണ് കുണ്ഡോറച്ചാമുണ്ഡി .
കുണ്ടാടി ചാമുണ്ഡി തെയ്യം എന്ന പേരിലും ഈ തെയ്യം അറിയപ്പെടുന്നുണ്ട് ഐതിഹ്യം
ദാരികനെ വധിച്ച കാളിതന്നെയാണ് കുണ്ഡോറച്ചാമുണ്ഡി.
അസുര നിഗ്രഹം കഴിഞ്ഞ് കാളി കുളിക്കാനായി കാവേരി തീരത്തെത്തിയെന്നും തീർത്ഥാടനത്തിനെത്തിയ കുണ്ഡോറ തന്ത്രിക്കും എട്ടില്ലം തന്ത്രിക്കും കുളിയിലും നിത്യ കർമ്മങ്ങളിലും കാളി തപ്പും പിഴയും വരുത്തിയത്രെ.
കാളിയാണിത് ചെയ്യുന്നതെന്ന് മനസ്സിലാക്കിയ കുണ്ഡോറ തന്ത്രി ദേവതയെ ചെമ്പ് കിടാരത്തിൽ ആവാഹിച്ച് അടക്കുകയും ചെയ്തു.
ആ പാത്രവും കൊണ്ട് തന്ത്രിമാർ നാട്ടിലേക്ക് വരും വഴി മരത്തണലിൽ പാത്രം വച്ച് വിശ്രമിച്ചു.
കാളി അവരെ ഉറക്കിക്കിടത്തി.
കിടാരം പിളർന്ന് പുറത്ത് വന്ന കാളി കുമ്പഴക്കോവിലകത്തെ നൂറ്റൊന്നാലകളിലെ കന്ന് കാലികളെ ഒറ്റ രാവിൽ തിന്നു തീർത്തു.
കാളിയുടെ സാന്നിദ്യം മനസ്സിലാകിയ നാടുവാഴി തന്റെ കന്നുകളെ തിരിച്ച് തന്നാൽ കുണ്ഡോറപ്പന്റെ വലതു ഭാഗത്ത് സ്ഥാനം കൊടുക്കാമെന്ന് പ്രർത്ഥിച്ചു.
കാളി അവിടെ സ്ഥനം പിടിച്ചു.
അങ്ങനെ ചാമുണ്ഡിക്ക് കുണ്ഡോറയിൽ സ്ഥാനം ലഭിച്ച് കുണ്ഡോറച്ചാമുണ്ഡി എന്ന പേരു ലഭിച്ചു.
മാർച്ചമയം - വെള്ളോട്ടു മാറുംമുല
മുഖത്തെഴുത്ത് - ചായില്യത്തേപ്പ്
തിരുമുടി - പുറത്തട്ട് അവലംബം ↑ തെയ്യം.
ഡോ.എം.വി.വിഷ്ണുനമ്പൂതിരി- കേരള ഭാഷാ ഇൻസ്റ്റിറ്റ്യൂട്ട്.
കുതിര സഞ്ചാരം ഇംഗ്ലീഷ് വിലാസം https://ml.wikipedia.org/wiki/Knight%27s_tour ചെസ്സ് ബോർഡിലെ തുറന്ന സഞ്ചാരത്തിന്റെ അവതരണം കുതിര സഞ്ചാര പ്രശ്നത്തിന്റെ ഒരു അനിമേഷൻ Knight's graph showing all possible paths for a Knight's tour on a standard 8×8 chessboard.
The numbers on each node indicate the number of possible moves that can be made from that position.
The Knight's tour as solved by The Turk , a chess-playing machine hoax.
This particular solution is closed (circular), and can be completed from any point on the board.
ചെസ്സ് പലകയിലെ കുതിരയെ അടിസ്ഥാനമാക്കിയ ഒരു ഗണിതശാസ്ത്രപ്രശ്നമാണ്‌ കുതിര സഞ്ചാരം (Knight's tour).
ഒഴിഞ്ഞ ചെസ്സ് പലകയിൽ ഒരു കുതിരയെ വെക്കുകയും, ചെസ്സിലെ നിയമങ്ങളനുസരിച്ച് പലകയിലെ എല്ലാ കളങ്ങളിലും ഒരിക്കൽ മാത്രം ചാടിക്കണമെന്നതുമാണ്‌ പ്രശ്നം.
കുതിരയുടെ സഞ്ചാരം തുടങ്ങിയേടത്തു തന്നെ അവസാനിക്കുകയാണെങ്കിൽ അതിനെ അടഞ്ഞ സഞ്ചാരം (Closed tour) എന്നു വിളിക്കുന്നു.
അങ്ങനെയാകുന്നില്ലെങ്കിൽ അതിനെ തുറന്ന സഞ്ചാരം (Open tour) എന്നും വിളിക്കുന്നു.
ആകെ ലഭ്യമായ തുറന്ന സഞ്ചാരങ്ങളുടെ എണ്ണം ഇന്നും അജ്ഞാതമാണ്‌.
കുതിര സഞ്ചാര പ്രശ്നം പരിഹരിക്കുന്ന പ്രോഗ്രാം എഴുതുന്ന ചോദ്യം കമ്പ്യൂട്ടർ ശാസ്ത്ര വിദ്യാർത്ഥികൾക്കു സാധാരണയായി ലഭിക്കുന്ന ചോദ്യങ്ങളിലൊന്നാണ് ‌.
വിവിധ രീതിയിലുള്ള ചെസ്സ് പലകകളുപയോഗിച്ച് ഈ പ്രശ്നം ചെയ്യാറുണ്ട്.
8 × 8 എന്ന സാധാരണ ചെസ്സ് പലകക്കു പുറമെ മറ്റു പല രീതിയിലുള്ള ചെസ്സ് പലകകളിലും ഇത് ചെയ്യാറുണ്ട്.
ഗ്രാഫ് സിദ്ധാന്തത്തിലെ ഹാമിൽട്ടോണിയൻ പാത പ്രശ്നത്തിന്റെ ഒരു ഉദാഹരണമാണ് കുതിര സഞ്ചാരം‌.
അടഞ്ഞ സഞ്ചാരത്തിന്റെ നിർദ്ധാരണത്തിലെത്തുന്നത് ഹാമിൽട്ടോണിയൻ ചക്ര പ്രശ്നത്തിന്റെ ഒരു ഉദാഹരണവുമാണ്‌.
പക്ഷേ, ഹാമിൽട്ടോണിയൻ പാത പ്രശ്നത്തിനു വിപരീതമായി ഇവിടെ പ്രശ്നത്തിന്റെ നിർദ്ധാരണം ലീനിയർ ടെമിൽ ചെയ്യാൻ സാദ്ധ്യമാണ്.
കുതിര സഞ്ചാര പ്രശ്നത്തിന്റെ ആദ്യ പ്രതിപാദ്യമുള്ളത് ഒമ്പതാം നൂറ്റാണ്ടിൽ ജീവിച്ചിരുന്ന കാശ്മീരി കവിയായ രുദ്രടൻ എഴുതിയ കാവ്യാലങ്കാര എന്ന ഗ്രന്ഥത്തിലെ ഒരു ശ്ലോകത്തിലാണ്‌.
അവലംബം ↑ H. M. Deitel, P. J. Deitel.
"Java How To Program Fifth Edition."
Prentice Hall , Upper Saddle River, New Jersey, pp. 326-328.
↑ A. Conrad, T. Hindrichs, H. Morsy, and I. Wegener.
"Solution of the Knight's Hamiltonian Path Problem on Chessboards."
Discrete Applied Math , volume 50, no.2, pp.125-134.
↑ പുറമെ നിന്നുള്ള കണ്ണികൾ Richard W. Henderson, Eugene Roger Apodaca A Knight of Egodeth: Zen Raptured Quietude , 240 Solutions to the Knights Tour in form of Game Book Warnsdorff's Rule and its efficiency from Warnsdorff's Rule Web Page Mario Velucchi The ultimate Knight's Tour page of Links Archived 2004-08-06 at the Wayback Machine .
The knight's tour Archived 2005-12-19 at the Wayback Machine .
Knight's tour notes Sloane's Integer Sequence A001230 Preprint of Pohl's paper (freely accessible) SilverKnight Archived 2011-10-06 at the Wayback Machine .
- online knight's tour game ഉത്തരങ്ങൾ The Knight's Tour by Jay Warendorff, Wolfram Demonstrations Project A Simple backtracking implementation in C++ Archived 2013-11-14 at the Wayback Machine .
An implementation in C# Archived 2017-09-26 at the Wayback Machine .
Knight's Tours Using a Neural Network Program that creates tours using a neural network, plus gallery of images.
[[Category:ചെസ്സ്]
കൃത്രിമ സ്നേഹകങ്ങൾ